ঘরের মাঠে ভারতের লজ্জার হার | Daily Sunshine
শেষ আপডেট ১৮ টা ১৬ মিনিটে, ৫ আগস্ট
রাজশাহী, বৃহস্পতিবার, ২২শে শ্রাবণ, ১৪২৭ বঙ্গাব্দ, ১৫ই জিলহজ, ১৪৪১ হিজরি, ৬ই আগস্ট, ২০২০ খ্রিস্টাব্দ
ঘরের মাঠে ভারতের লজ্জার হার
স্পোর্টস ডেস্ক: ‘ঘরের মাঠে বাঘ’ নামেই ক্রিকেটাঙ্গনে বেশ পরিচিতি ভারতের। নিজেদের মাঠে আমন্ত্রণ জানিয়ে অন্য দলগুলোকে নাকানি চুবানি খাওয়ানো নিয়ম হয়ে দাঁড়িয়েছে। তবে এবার ঘটল উল্টো ঘটনা। অস্ট্রেলিয়ার কাছে নিজেদের মাঠে ১০ উইকেটের বড় ব্যবধানে লজ্জার হার কোহিলদের। বিরাট কোহলিদের সব পরিকল্পনা ভেঙে দিয়ে ২৫৬ রানের টার্গেট তাড়া করে ১০ উইকেটের বিশাল জয় পেয়েছে অস্ট্রেলিয়া।
দলের জয়ে অসাধারণ ব্যাটিং করেছেন অস্ট্রেলিয়ার দুই ওপেনার ডেভিড ওয়ার্নার ও অ্যারন ফিঞ্চ। তারা দু’জনই অপরাজিত সেঞ্চুরি করেছেন। ১১২ বলে ১৭টি চার ও ৩টি ছক্কায় সর্বোচ্চ ১২৮ রান করেন ওয়ার্নার। আর ১১৪ বলে ১৩টি চার ও ২টি ছক্কায় ১১০ রান করেন অধিনায়ক অ্যারন ফিঞ্চ। এই জয়ে তিন ম্যাচের ওয়ানডে সিরিজে ১-০তে এগিয়ে গেল সফরকারী অস্ট্রেলিয়া।
মঙ্গলবার মুম্বাইয়ের ওয়াংখেড় স্টেডিয়ামে টস হেরে প্রথমে ব্যাটিংয়ে নেমে দলীয় ১৩ রানে দেশসেরা ওপেনার রোহিত শর্মার উইকেট হারায় ভারত। দ্বিতীয় উইকেটে লোকেশ রাহুলের সঙ্গে ১২১ রানের জুটি গড়েন অন্য ওপেনার শেখর ধাওয়ান। এক উইকেটে ১৩৪ রান করা ভারত পরের ১২১ রানের ব্যবধানে হারায় ৯ উইকেট। ফিফটির ঠিক আগে অ্যাস্টন এজের বলে বিভ্রান্ত হওয়ার আগে ৬১ বলে ৫টি চারের সাহায্যে ৪৭ রান করেন লোকেশ রাহুল।
ইনিংসের শুরু থেকে দায়িত্বশীল ব্যাটিং করে যাওয়া শেখর ধাওয়ান পেট কামিন্সের গতির শিকার হন। অ্যালেক্স কেরির হাতে ক্যাচ তুলে দেয়ার আগে ৯১ বলে ৯টি চার ও এক ছক্কায় ৭৪ রান করেন ওপেনার ধাওয়ান। ১৪ বলে ১৬ রানে ফেরেন বিরাট কোহলি। ৪ রানের বেশি করতে পারেননি স্রেয়াশ আয়ার। পঞ্চম উইকেটে ৪৯ রানের জুটি গড়েন রিশব প্যান্ট ও রবিন্দ্র জাদেজা। ৩২ বলে দুই চার ও এক ছক্কায় ২৫ রান করে ফেরেন জাদেজা। মিসেল স্টার্ক ও পেট কামিন্সদের গতির মুখে পড়ে ৪৯.১ ওভারে ২৫৫ রানে অলআউট হয় ভারত। অস্ট্রেলিয়ার হয়ে মিসেল স্টার্ক তিন, পেট কামিন্স ও রিচার্ডসন দুটি করে উইকেট শিকার করেন।
০৪:০৫ ২০২০
করোনার ভ্যাকসিনের ওপর নির্ভর করছে অলিম্পিকের ভবিষ্যৎ
শ্রীলঙ্কা ও আয়ারল্যান্ড সফরে চোখ বিসিবির
ইব্রার জোড়া গোল, জয়রথ ছুটছে মিলানের
রোনালদোর যে রেকর্ড ভাঙতে পারবেন না মেসি
চূড়ান্ত হয়ে গেল আইপিএলের ভেন্যু
অস্থিরতা সৃষ্টি করলে সোশ্যাল মিডিয়াগুলোর বিরুদ্ধেও ব্যবস্থা
দেশে ২৪ ঘণ্টায় আরো ২৬৫৪ জনের করোনা শনাক্ত
টেকনাফের ওসিসহ ৯ পুলিশের বিরুদ্ধে সিনহার বোনের মামলা